**PÖYTÄKIRJA 2 / 2017**

**Siviilipalvelusasiain neuvottelukunta**

Aika **TIISTAI 12.9.2017 klo 9-10.55**

Paikka **Työ- ja elinkeinoministeriö, Eteläesplanadi 4, sali 1**

Osallistujat Teräväinen Sami Työ- ja elinkeinoministeriö, varapuheenjohtaja

 Kolttola Paavo Aseistakieltäytyjäliitto, Toivosen varajäsen

 Kopare Jyri Puolustusministeriö

 Rissanen Päivi Helsingin kaupunki

 Reijonen Mikko Siviilipalveluskeskus

 Miestamo Aino-Inkeri Siviilipalveluskeskus

 Eskola Sari Siviilipalveluskeskus, sihteeri

POISSA Kröger Tarja TEM, puheenjohtaja

 Toivonen Ruka Aseistakieltäytyjäliitto, jäsen

 Tohkanen Vesa Pääesikunta, jäsen

**ASIALISTA**

1. Kokouksen avaus ja läsnäolijoiden toteaminen

Kokous avattiin ja todettiin läsnäolijat

1. Neuvottelukunnan ja koulutusjaoston jäsenvaihdokset (Liite)

Neuvottelukunnan uudeksi jäseneksi on puolustusministeriöstä nimitetty Jyri Kopare. Puolustusministeriön edustaja Jyri Kopare esitteli itsensä ja kertoi tehtävänkuvastaan ministeriössä.

Todettiin, että siviilipalveluksen koulutusjaoston Varusmiesliittoa edustavana jäsenenä toimii Viking Vuori.

1. Edellisen kokouksen pöytäkirjan hyväksyminen (Liite)

Edellisen kokouksen pöytäkirja oli toimitettu etukäteen jäsenille tutustuttavaksi ja se hyväksyttiin muutoksitta.

1. Siviilipalveluskeskuksen terveiset (Liite)

Siviilipalveluskeskuksen johtaja kertoi Mikko Reijonen neuvottelukunnalle siviilipalvelukseen hakeutuneiden määristä tilanteessa 31.8. vuosien 2007- 2017 aikana, järjestettävästä täydennyspalveluksesta Länsi-Suomen pelastusharjoitusalueella syyskuussa 2017 sekä avoinna olevasta täydennyspalvelusta koskevasta kilpailutuksesta.

Tehtävässä täydennyspalvelushankinnassa on ohjenuorana kokonaisturvallisuuden käsite, lisäksi sisältönä voi olla kriisinhallintaan liittyviä aiheita sekä samoja

sisältöjä kuin Siviilipalveluskeskuksessa järjestettävissä koulutusjaksoissa on toteutettu.

Siviilipalveluskeskusta koskeva vuokrasopimus on tehty 31.12.2033 asti. Allekirjoitettu sopimus viedään Valtioneuvoston hyväksyttäväksi. Vuokrattua tilaa on 5099 m2 ja tiloja hallinnoi Kiinteistöosakeyhtiö Lilliputti. Tehtävien remonttien ajaksi on nimetty erilliset projekti- ja ohjausryhmät. Koulutustalon rakentaminen alkaa marraskuun 2017 loppupuolella ja lisä-/ väistötilojen hankinta on kilpailutuksessa.

*Koulutusjaoston terveiset*

Koulutusjaostolla ei ole ollut kokousta kesän aikana, mutta Liikettä Sivariin -hanke on käynnistynyt ja sitä suunnittelee keskuksessa määräaikainen työntekijä kuluvan vuoden loppuun asti.

1. Sivariwebin kehitystyö

Sivariwebin uusin versio on otettu käyttöön kesäkuussa 2017. Työn alla on tällä hetkellä erilaisten liittymärajapintojen läpikäyminen, mm. Kela ja VAP. Tietoturvakysymykset on nostettu korkealle tasolle ja auditointi on tulossa. Palautekysely palveluspaikoille on tehty (lähetetty yhteensä 3000 kpl), vastausprosentti oli 6.7 %. Kyselyn perusteella palveluspaikat haluavat mm. enemmän tiedottamista teknisistä muutoksista rekisterin käytössä.

1. Neuvottelukunnan seuraamien asioiden tilanne

Siviilipalvelukseen hakeutuneiden määrä näyttää jäävän vuotta 2017 pienemmäksi ja on palautumassa vuosien 2014 - 2015 tasolle. Myös täydennyspalvelukseen näyttäisi olevan hakeutumassa vähemmän henkilöitä kuin kahtena aikaisempana vuotena.

Majoituskorvauksia palveluspaikoille on maksettu 31.8 mennessä noin 294.000 €. Hakijoina 138 palveluspaikkaa ja ratkaisut ovat koskeneet 257 palvelusvelvollista.

Palveluspaikattomien määrä on ollut alkuvuoden ajan keskimäärin 20-30 velvollista / kuukausi.

Edelleen suurin osa siviilipalvelukseen hakeutuneista ovat suorittaneet aikaisemmin varusmiespalvelusta.

1. Eräiden valtion virastojen päätös olla ottamatta siviilipalvelusvelvollisia

Siviilipalveluskeskuksen tietoon on tullut muutamien valtion virastojen päätös jatkossa supistaa työpalveluun otettavien velvollisten määrää huomattavasti tai jopa olla ottamatta siviilipalvelusvelvollisia. Perusteena on periaatteellinen linjaus, jonka perusteella asevelvolliset eivät jatkossa saa kirjautumisoikeutta järjestelmiin, joissa käsitellään salassa pidettäviä tietoja. Tehdyn laskelman perusteella eri ministeriöissä vain yhdessä on enemmän kuin neljä velvollista työpalvelussa.

Lisäksi neuvottelukunta on huolissaan maakuntauudistuksen vaikutuksesta etenkin sosiaali- ja terveyspalveluiden piirissä olevien työpalveluspaikkojen mahdolliseen vähenemiseen. Työ- ja elinkeinoministeriössä aloitetaan syksyn aikana maakuntauudistuksen vaikutusten arvioiminen suhteessa siviilipalveluslakiin.

1. Valtion hankkeista tiedottaminen uudella hankesivustolla (mm. neuvottelukuntien pöytäkirjojen ja jäsenten yhteystietojen julkistaminen)

Valtion hallinnossa on avattu tiedottamiseen ja avoimuuteen tähtäävä uusi ja julkinen hankeikkuna.fi -sivusto, jonne tulee liittää muun muassa neuvottelukuntien sekä niiden alaisten työryhmien kokouskutsut sekä pöytäkirjat. Lisäksi sivuilla julkaistaan ryhmiin nimettyjen henkilöiden yhteystiedot. Siviilipalvelusasiain neuvottelukunnan pöytäkirjat siirretään tarkastamisen jälkeen hankeikkunaan ministeriön toimesta.

1. Velvollisten matkustaminen

Matkahuollon kanssa on tehty 1.9.2017 alkaen uusi sopimus velvollisten linja-autoilla matkustamisesta. Aikaisemmin, jos julkista liikennettä ei ole ollut saatavilla, on velvolliselle perustellusta syystä voitu korvata omalla autolla matkustamisesta aiheutuvia kuluja Matkahuollon kilometriperusteisen taulukon mukaan, jonka voimassaolo päättyi 31.8.2017. Liikennöitsijä saavat 1.9.2017 alkaen itse hinnoitella matkat. Työ- ja elinkeinoministeriön kanssa on sovittu, että matkojen korvauksessa voidaan soveltaa vuoden loppuun asti vanhaa Matkahuollon taulukkoa.

Puolustusvoimien pääesikunnan ja työ- ja elinkeinoministeriön kesken selvitetään millä perusteella korvausten tulisi jatkossa määräytyä. Siviilipalvelusvelvollisiin on sovellettava yhdenmukaisia korvauskäytäntöjä kuin varusmiehiin.

Lisäksi koko ajan huonontuvat julkisen liikenteen yhteydet vaikeuttavat siviilipalveluskeskukseen pääsyä huomattavasti ja keskus on joutunut tekemään monia erityisjärjestelyjä.

1. Muut jäsenten esille tuomat asiat

Työ- ja elinkeinoministeriössä aloitetaan syksyn aikana siviilipalveluslainsäädäntöön kohdistuvien teknisten muutostarpeiden valmistelu ja selvitetään maakuntauudistuksen vaikutukset ja muutostarpeet palveluspaikkoja koskeviin säännöksiin.

1. Kokouksen päättäminen ja seuraavan kokouksen ajankohdasta sopiminen

Puheenjohtaja päätti kokouksen klo 10.55.

Sovittiin, että neuvottelukunnan seuraava kokous pidetään TEM:ssä ti 21.11 klo 09.00 alkaen

Pöytäkirjan vakuudeksi

 Sami Teräväinen

 kokouksen puheenjohtaja

 Sari Eskola

 sihteeri